cyanic-selkie/wikianc huggingface dataset:
उच्चारण
जिस प्रकार से कोई शब्द बोला जाता है; या कोई भाषा बोली जाती है; या कोई व्यक्ति किसी शब्द को बोलता है; उसे उसका उच्चारण कहते हैं। भाषाविज्ञान में उच्चारण के शास्त्रीय अध्ययन को ध्वनिविज्ञान की संज्ञा दी जाती है। भाषा के उच्चारण की ओर तभी ध्यान जाता है जब उसमें कोई असाधारणतया होती है, जैसे
विभिन्न लोग या विभिन्न समुदाय एक ही शब्द को अलग-अलग तरीके से बोलते हैं। किसी शब्द को बोलने का ढ़ंग कई कारकों पर निर्भर करता है। इन कारकों में प्रमुख हैं - किस क्षेत्र में व्यक्ति रहकर बड़ा हुआ है; व्यक्ति में कोई वाक्-विकार है या नहीं; व्यक्ति का सामाजिक वर्ग; व्यक्ति की शिक्षा, आदि
देवनागरी आदि लिपियों में लिखे शब्दों का उच्चारण नियत होता है किन्तु रोमन, उर्दू आदि लिपियों में शब्दों की वर्तनी से उच्चारण का सीधा सम्बन्ध बहुत कम होता है। इसलिये अंग्रेजी भाषा, फ्रांसीसी भाषा आदि भाषाओं के शब्दों के उच्चारण को बताने के लिये अन्तर्राष्ट्रीय ध्वन्यात्मक वर्णमाला लिपि या औडियो फ़ाइल या किसी अन्य विधि का सहारा लेना पड़ता है। किन्तु हिन्दी, मराठी, संस्कृत, नेपाली आदि के शब्दों की वर्तनी ही उनके उच्चारण के लिये पर्याप्त है।
परिचय
उच्चारण के अंतर्गत प्रधानतया तीन बातें आती हैं :
इन्हीं के अंतर से किसी व्यक्ति या वर्ग के उच्चारण में अंतर आ जाता है। कभी-कभी ध्वनियों के उच्चारणस्थान में भी कुछ भेद पाए जाते हैं।
उच्चारण के अध्ययन का व्यावहारिक उपयोग साधारणतया तीन क्षेत्रों में किया जाता है :
यद्यपि संसार की भिन्न-भिन्न भाषाओं के उच्चारण में समानता का अंश अधिक पाया जाता है, तथापि साथ ही प्रत्येक भाषा के उच्चारण में कुछ विशेषताएँ भी मिलती हैं, जैसे भारतीय भाषाओं की मूर्धन्य ध्वनियाँ ट् ठ्‌ ड् आदि, फारसी अरबी की अनेक संघर्षी ध्वनियाँ जेसे ख़ ग़्ा ज़ आदि, हिंदी की बोलियों में ठेठ ब्रजभाषा के उच्चारण में अर्धविवृत स्वर ऐं, ओं, भोजपुरी में शब्दों के उच्चारण में अंत्य स्वराघात।
भाषाओं के बोले जानेवाले रूप अर्थात्‌ उच्चारण को लिपिचिह्नों के द्वारा लिखित रूप दिया जाता है, तथापि इस रूप में उच्चारण की समस्त विशेषताओं का समावेश नहीं हो पाता है। वर्णमालाओं का आविष्कार प्राचीनकाल में किसी एक भाषा को लिपिबद्ध करने के लिए हुआ था, किंतु आज प्रत्येक वर्णमाला अनेक संबद्ध अथवा असंबद्ध भाषाओं को लिखने में प्रयुक्त होने लगी है जिनमें अनेक प्राचीन ध्वनियाँ लुप्त और नवीन ध्वनियाँ विकसित हो गई हैं। फिर, प्राय: वर्णमालाओं में ह्रस्व, दीर्घ, बलात्मक स्वराघात, गीतात्मक स्वराघात आदि को चिह्नित नहीं किया जाता। इस प्रकार भाषाओं के लिखित रूप से उनकी उच्चारण संबंधी समस्त विशेषताओं पर प्रकाश नहीं पड़ता।
प्रचलित वर्णमालाओं के उपर्युक्त दोष के परिहार के लिए भाषाविज्ञान के ग्रंथों में रोमन लिपि के आधार पर बनी हुई अंतरराष्ट्रीय ध्वन्यात्मक लिपि (इंटरनैशनल फ़ोनेटिक स्क्रिप्ट) का प्राय: प्रयोग किया जाने लगा है। किंतु इस लिपि में भी उच्चारण की समस्त विशेषताओं का समावेश नहीं हो सका है। इनका अध्ययन तो भाषा के "टेप रिकार्ड' या "लिंग्वाफोन' की सहायता से ही संभव होता है।
भाषा के लिखित रूप का प्रभाव कभी-कभी भाषा के उच्चारण पर भी पड़ता है, विशेषतया ऐसे वर्ग के उच्चारण पर जो भाषा को लिखित रूप के माध्यम से सीखता है; जैसे हिंदीभाषी "वह' को प्राय: "वो' बोलते हैं, यद्यपि लिखते "वह' हैं। लिखित रूप के प्रभाव के कारण अहिंदीभाषी सदा "वह' बोलते हैं।
प्रत्येक भाषा के संबंध में आदर्श उच्चारण की भावना सदा वर्तमान रही है। साधारणतया प्रत्येक भाषाप्रदेश के प्रधान राजनीतिक अथवा साहित्यिक केंद्र के शिष्ट नागरिक वर्ग का उच्चारण आदर्श माना जाता है। किंतु यह आवश्यक नहीं है कि इसका सफल अनुकरण निरंतर हो सके। यही कारण है कि प्रत्येक भाषा के उच्चारण में कम या अधिक मात्रा में अनेकरूपता रहती ही है।
किसी भाषा के उच्चारण का वैज्ञानिक अध्ययन करने या कराने के लिए ध्वनिविज्ञान की जानकारी आवश्यक है। प्रयोगात्मक ध्वनिविज्ञान की सहायता से उच्चारण की विशेषताओं का अत्यंत सूक्ष्म विश्लेषण संभव हो गया है। किंतु उच्चारण के इस वैज्ञानिक विश्लेषण के कुछ ही अंशों का व्यावहारिक उपयोग संभव हो पाता है।
खलारी
खलारी (Khalari) या खेलारी (Khelari) भारत के झारखण्ड राज्य के राँची ज़िले में स्थित एक नगर है।
भोजन कक्ष
पाकशाला या रन्धनशाला एक कक्ष या एक कक्ष का भाग है जिसका प्रयोग किसी आवास या व्यावसायिक प्रतिष्ठान में रन्धन और खाद्य प्रस्तुत करने हेतु किया जाता है। एक आधुनिक मध्यवर्गीय आवासीय पाकशाला सामान्यतः एक चूल्हा, गर्म और शीतल प्रवाहित जल के साथ एक सिंक, एक प्रशीतित्र, और एक मॉड्युलर डिजाइन के अनुसार वर्कटॉप और अर्मारी से सुसज्जित होता है। कई घरों में सूक्ष्मतरंग चूल्हा, बर्तन धौतयन्त्र और अन्य गृहोपकरण होते हैं। पाकशाला का मुख्योद्देश्य खाद्य भंडारण, प्रस्तुति और रन्धन होती है। पाकशाला का सज्जन और निर्माण पूरे विश्व में एक बहुत बड़ा व्यापार है।
वाणिज्यिक पाकशाला रेस्तोराँ, भोजनालयों, होटल, चिकित्सालयों, शैक्षिक और कार्यस्थल सुविधाओं, सेना बैरकों और इसी तरह के प्रतिष्ठानों में पाए जाते हैं। ये पाकशाला सामान्यतः बड़ी होती हैं और आवासीय पाकशाला की तुलना में बड़े और अधिक भारी उपकरण से सुसज्जित होती हैं। उदाहरणतः, एक बड़े रेस्तोराँ में एक विशाल प्रशीतित्र और एक बड़ी व्यावसायिक बर्तन धौतयन्त्र हो सकती है। वाणिज्यिक पाकोपकरणों जैसे वाणिज्यिक सिंक का प्रयोग घरेलू परिस्थिति में किया जाता है क्योंकि यह रन्धन और उच्च स्थायित्व हेतु प्रयोग में आसानी प्रदान करता है।
रैणी, अलवर
रैणी (Reni) भारत के राजस्थान राज्य के अलवर ज़िले की राजगढ़ तहसील में स्थित एक नगर है।
पुट्टपर्थी विमानक्षेत्र
पुट्टपर्थी विमानक्षेत्र आंध्र प्रदेश स्थित हवाईअड्डा है।
गिरह
गिरह का अर्थ गाँठ है।
उदाहरण
दोस्ती की गिरह कच्चे धागों पर टिक नहीं सकती।
मूल
यह फ़ारसी भाषा का शब्द (گرھ) है।
अलोंग विमानक्षेत्र
अलोंग विमानक्षेत्र अरुणाचल प्रदेश स्थित हवाईअड्डा है।
डिहरी
डिहरी में भारत के बिहार राज्य के अन्तर्गत मगध मण्डल के रोहतास जिले का एक गाँव है। यह सोन नद के तट पर स्थित है ।
नैणी, द्वाराहाट तहसील
नैणी, द्वाराहाट तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
बिसवाँ
बिसवाँ (Biswan) भारत के उत्तर प्रदेश राज्य के सीतापुर ज़िले में स्थित एक नगर है।
शव
उदाहरण
सरबजीत सिंह का शव भारत लाया गया।
अन्य अर्थ
शव+धान= शवाधान। शव का अर्थ मृत शरीर तथा धान का अर्थ मृत शरीर के लिए किया गया अंतिम कार्यक्रम।
हिंदी में
मृत शरीर
चित्तविभ्रम
चित्तविभ्रम अर्थात् डेलीरियम (Delirium) मानसिक संभ्रांति की उस अवस्था को कहते हैं जिसमें अचेतना, अकुलाहट और उत्तेजना पाई जाती है। इसमें असंबद्ध विचारों के साथ साधारण भ्रम और मतिभ्रम के मायाजाल मस्तिष्क की स्वाभाविक चेतना को धूमिल कर देते हैं।
चित्तविभ्रम का प्रमुख भाव एक प्रकार का भय होता हैं, जिसमें संशय और आशंका का पुट रहता है। इसके साथ मस्तिष्क की उत्तेजना और शारीरिक उथल पुथल एवं अंगों की विचित्र हलचल भी देखने को मिलती है। रोगी में आसपास के वातावरण के संबंध में जो निर्मूल अनुमान और भ्रामक धारणाएँ पाई जाती हैं, वे संदेहजनक सुरक्षात्मक ढंग की रहती हैं। इसका आधार हानि की कल्पनिक आशंका में निहित रहता है।
चित्तविभ्रम में दिन की अपेक्षा रात्रि में रोगी की अवस्था अधिक चिंताजनक हो जाती है।
कारण
सभी चित्तविभ्रम यथार्थ में मस्तिष्क की रासायनिक प्रक्रियाओं में दोष उत्पन्न हो जाने के कारण होते हैं। यह बाधा कई कारणों से हो सकती हैं :
(1) मादकता - निरंतर मदिरासेवन से, किसी रोग के फलस्वरूप दुर्घटनावश, आकस्मिक प्रहार, मदिराव्यसनी को मदिरा न मिलने पर;
(2) संक्रामक रोग से;
(3) स्वयं मस्तिष्क की व्याधियों के कारण;
(4) परिश्रांति और घोर श्रम से;
(5) रसायन के प्रयोग से।
उन्माद में यह आवश्यक नहीं है कि मस्तिष्क में कोई रचना संबंधी दोष परिलक्षित हो।
चित्तविभ्रम के प्रकार
मदिराविभ्रम - लगातार मदिरापान से;
समवसादीय - शारीरिक थकावट, या घोर अवसाद की स्थिति में;
कंपोन्माद - मदिरासक्त को मदिरा न मिलने पर;
आकार संबंधी विभम - इसमें व्यक्ति अपने आपको अत्यंत विशालकाय, या अति लघु आकार का, समझने लगता है।
भावनात्मक - मन की अवस्था जिसमें व्यक्ति किसी भी असत्य बात को सच मानकर बैठ जाता है;
चेतना संबंधी - शल्यक्रिया या मास्तिष्की रोग के बाद;
तीक्ष्ण उन्माद - गहरे आक्षेप और कभी कभी मृत्यु;
जराजनित - बुढ़ापे के कारण उत्पन्न चित्तभ्रम;
शांत विभ्रम - चुपचाप बुदबुदाना।
चिकित्सा और परिचर्या
उन्माद में सर्वप्रथम मूलभूत कारणों का निर्धारण अवश्य कर लेना चाहिए। यथोचित मात्रा में आवश्यक पोषक तत्वों का सेवन करना और रक्त का अनुकूल प्रवाह बनाए रखना चाहिए। रोगी का निरीक्षण ध्यान से करते रहना चाहिए, जिससे उसे उत्तेजना और आवेश के संकट से बचाया जा सके। विशिष्ट शमक (sedative) और संमोहक ओषधियों का प्रयोग आवश्यकता होने पर किया जा सकता है, लेकिन ऐसा किसी योग्य चिकित्सक की देखरेख में ही सावधानीपूर्वक करना चाहिए। परिवर्तनशील और अपरिचित वातावरण उन्माद के लक्षणों को बढ़ा देता है, अत: रोगी के आसपास अधिक से अधिक सुपरिचित, घरेलू, सरल और शांत वातावरण बनाए रखने का पूरा प्रयत्न करना चाहिए।
भारतीय जनता युवा मोर्चा
भारतीय जनता युवा मोर्चा भारतीय जनता पार्टी (भाजपा) की युवा शाखा है। इसकी स्थापना १९७८ में हुई थी. कलराज मिश्र भारतीय जनता युवा मोर्चा के पहले राष्ट्रीय अध्यक्ष थे।
संगठन
भारतीय जनता युवा मोर्चा में राष्ट्रीय अध्यक्ष उसके सर्वोच्च प्रतिनिधि है। निर्णय लेने का अधिकार राष्ट्रीय कार्यकारिणी के पास है, जिसमें देश भर के वरिष्ठ नेता शामिल है। राज्य स्तर के संगठन की भी यही संरचना है, वहां संगठन का मुखिया अध्यक्ष होता है। कार्यकर्ता आधारित राजनैतिक दल भाजपा के कई बड़े नेता उसके इस युवा संगठन से प्राप्त हुए है, जैसे राजनाथ सिंह, प्रमोद महाजन, शिवराज सिंह चौहान आदि। वर्ष 2008 में, युवा मोचा ने केरल में बेरोजगारी और आतंकवाद के खिलाफ अभियान चलाया, जिसमें कहा गया कि भारत की कम्युनिस्ट पार्टी (मार्क्सवादी) राज्य सरकार आतंकवाद पर नरम रुख रखती है।
काव्या माधवन
काव्या माधवन (जन्म 19 सितंबर 1984) एक पूर्व भारतीय अभिनेत्री हैं, जो मुख्य रूप से मलयालम फिल्मों में काम करती थी। उन्होंने 1991 में पुक्कलम वरवयी में एक बाल कलाकार के रूप में अपनी फिल्मी जीवन की शुरुआत की। 1999 में लाल जोस की चंद्रनुदिक्कुन्ना दिखिल में मुख्य अभिनेत्रियों में से एक के रूप में उनकी पहली भूमिका (अन्य संयुक्ता वर्मा के रूप में) थी, तब वह नौवीं कक्षा में पडती थीं। इस फिल्म की सफलता ने 2000 के दशक के दौरान मलयालम फिल्म उद्योग में उनकी स्थिति अग्रणी अभिनेत्री के रूप में जाने जानी लगी। उन्होंने 75 से अधिक फिल्मों में अभिनय किया है। उन्होंने पेरुमझक्कलम (2004) और गद्दामा (2010) में अपने अभिनय के लिए दो बार सर्वश्रेष्ठ अभिनेत्री का केरल राज्य फिल्म पुरस्कार जीता है।
प्रारंभिक जीवन
काव्या का जन्म 19 सितंबर 1984 को केरल में हुआ था।
अभिनय कैरियर
काव्या पहली बार छह साल की उम्र में कमल की फिल्म पुक्कलम वरवई (1991) में एक बाल कलाकार के रूप में दिखाई दीं। इसके बाद, उन्हें "पावम आईए इवाचन" (1994), "परसाला पचन पैयन्नूर परमू" (1994) जैसी अन्य परियोजनाओं में पी. वेणु के निर्देशन मे काम किया और "अजखिया रावणन" (1996) मे कमल के निर्देशन मे काम किया। उन्होने 1999 में दिलीप अभिनीत "चंद्रनुदिक्कुन्ना दिखिल" में महिला प्रधान भूमिका मे भी काम किया।। चंद्रनुदिककुन्ना दिखिल की सफलता के बाद, काव्या और दिलीप मलयालम सिनेमा में एक लोकप्रिय जोड़ी बन गए, और उन्होंने 21 फिल्मों में एक साथ काम किया। उनकी कुछ फिल्में थेंकासिपत्तनम (2000), डार्लिंग डार्लिंग (2000), धोस्थ (2001), मीसा माधवन (2002) हैं, जो साल की सबसे ज्यादा कमाने वाली फिल्मो में से एक थी और लाल जोस, द्वारा निर्देशित थी। मिझी रैंडिलम (2003) जिसमें उन्होंने दोहरी भुमिका निभाइ सदानदंते समयम (2003), थिलक्कम (2003) जयराज द्वारा निर्देशित थी। रनवे (2004), कोच्चि राजावु (2005), लायन (2006) जोशी द्वारा निर्देशित, चक्कर मुथु (2006), इंस्पेक्टर गरुड़ (2007), पप्पी अप्पाचा (2010), वेल्लरिप्रविंटे चांगथी (2011) और पिनेयुम (2016)। उनकी ज्यादातर फिल्में रोमांटिक कॉमेडी होती हैं।
उन्होंने मम्मूटी और मोहनलाल के साथ फिल्मों में भी काम किया, और अन्य कई सितारों के साथ भी काम किया, जैसे "ई पट्टानथिल भूतम", "क्रिश्चियन ब्रदर्स" और "चाइना टाउन"।
उन्हें "पेरुमझक्कलम" में गंगा की भूमिका के लिए और गद्दामा में अश्वती की भूमिका के लिए, जहां उन्होंने सऊदी अरब में काम करने वाली एक नौकरानी की भूमिका निभाई आलोचनात्मक प्रशंसा मिली, जिसके लिए उन्हे सर्वश्रेष्ठ अभिनेत्री का 2004 केरल राज्य फिल्म पुरस्कार मिला। यह फिल्म भाषापोषिनी में प्रकाशित के. यू. इकबाल की एक कहानी पर आधारित थी। फिल्म का निर्देशन उनके गुरु कमल ने किया था, और उन्हें 2011 के लिए सर्वश्रेष्ठ अभिनेत्री के लिए दूसरा केरल राज्य फिल्म पुरस्कार मिला। उन्होंने 2011 में सर्वश्रेष्ठ अभिनेत्री के लिए केरल फिल्म क्रिटिक्स अवार्ड, सर्वश्रेष्ठ अभिनेत्री के लिए अमृता-एफईएफकेए फिल्म पुरस्कार, सर्वश्रेष्ठ अभिनेत्री-मलयालम सिनेमा जीता। 59वें फिल्मफेयर अवार्ड्स साउथ में और थिक्कुरिसी फाउंडेशन अवार्ड्स में सर्वश्रेष्ठ अभिनेत्री। वह 2011 में क्रिश्चियन ब्रदर्स और चाइना टाउन जैसे बडी फिल्मो का हिस्सा थीं और उन्हें 2011 में मलयालम टॉप स्टार (महिला) के रूप में चुना गया था।
उन्हें अडूर गोपालकृष्णन की नालू पेनुंगल में लिया गया था जिसमें उन्होंने सहायक भूमिका निभाई थी।
हालाँकि उन्हें तमिल सिनेमा से कई प्रस्ताव मिले थे, लेकिन मलयालम में अपने व्यस्त कार्यक्रम के कारण वह अभिनय करने से बहुत हिचक रही थीं। उनकी पहली फिल्म काशी (2001) थी जो विनायंस वसंतियुम लक्ष्मीयम पिन्ने नजानुम की रीमेक थी। उन्होंने एन मन वैनिल और साधु मिरांडा में अभिनय किया।
उन्होंने फिल्म वन वे टिकट (2008) "एन खलबिल्ल्लोरु पन्नानु" और आकाशवाणी (2016) के लिए गीत लिखे। उन्होंने मलयालम फिल्म मैटिनी (2012) के लिए अपना पहला फिल्म गीत गाया। वह कई विज्ञापनों, टीवी शो, लघु फिल्मों और स्टेज शो में नजर आ चुकी हैं। उन्होंने हादिया (2017) और दैवमे कैथोझम के कुमार अकनम (2018) फिल्मों के लिए गाने भी गाए।
एक बच्चे के रूप में अभिनय से लेकर एक अभिनेत्री के रूप में अभिनय करने तक, श्रीजा ने कई फिल्मों में उन्हें आवाज दी है। देवी, प्रवीना, भाग्यलक्ष्मी और विम्मी मरियम जॉर्ज और निथुना नेविल दिनेश ने भी कुछ फिल्मों में उनके लिए आवाज दी है।
व्यक्तिगत जीवन
काव्या ने 9 फरवरी 2009 को निशाल चंद्र से शादी की, जिसके बाद वह कुवैत चली गई। हालांकि, वह उसी साल जून में घर लौटी और 24 जुलाई 2009 को तलाक के लिए अर्जी दी। काव्या और निशाल दोनों 25 मई 2011 को अदालत में पेश हुए और आपसी तलाक के लिए अपनी इच्छा व्यक्त की और 30 मई 2011 को उनहे तलाक मिल गया था। उन्होने बाद मे अभिनेता दिलीप से 25 नवंबर 2016 को वेदांता होटल, कोच्चि में शादी की थी।  इनकी बेटी महालक्ष्मी का जन्म 19 अक्टूबर 2018 को हुआ।
काव्या की लक्ष्य नाम से कपड़े की एक दुकान है। अप्रैल 2013 में, मातृभूमि बुक्स ने काव्या द्वारा लिखित संस्मरणों का एक संग्रह प्रकाशित किया, जिसका शीर्षक कथयिल अल्पम काव्यम है, जो उनके बचपन की यादों और उनके स्कूल के दिनों के अनुभवों और फिल्म उद्योग में एक झलक देता है। पुस्तक का विमोचन लेखक सुभाष चंद्रन और दीदी दामोदरन ने 11 अप्रैल को कोझिकोड में के.पी. केसव मेनन हॉल में आयोजित एक समारोह में किया था।
श्री सत्य साईं विमानक्षेत्र
श्री सत्य साईं विमानक्षेत्र आंध्र प्रदेश स्थित हवाईअड्डा है।
श्री सत्य साई एयरपोर्ट (IATA: PUT, ICAO: VOPN) भारत के आंध्र प्रदेश राज्य के पुट्टपर्थी शहर में स्थित है। हवाई अड्डे का नाम आध्यात्मिक गुरु और जनहितैषी, श्री सत्य साईं बाबा के नाम पर रखा गया है। यह एक छोटा हवाई अड्डा है जिसमें वाणिज्यिक विमानों के बजाय चार्टर्ड उड़ानों की सुविधा है। 1990 में आपात स्थितियों के लिए श्री सत्य साई इंस्टीट्यूट ऑफ हायर मेडिकल साइंसेज की सेवा के लिए हवाई अड्डे का उद्घाटन किया गया था। हवाई अड्डे की 1000 मीटर लंबी हवाई पट्टी और टर्मिनल भवन का निर्माण एल एंड टी और ई सी सी द्वारा किया गया था। बाद में बड़े जेट विमान के संचालन को सक्षम करने के लिए रनवे का विस्तार किया गया।
इतिहास
श्री सत्य साईं एयरपोर्ट को श्री सत्य साईं इंस्टीट्यूट ऑफ हायर मेडिकल साइंसेज के लिए आपातकालीन हवाई सेवा प्रदान करने के लिए 24 नवंबर 1990 को खोला गया था और साथ ही साथ गाँव में स्थित सत्य साईं बाबा के आश्रम प्रसन्ति निलयम में आने वाले आगंतुकों के लिए वाणिज्यिक सेवा भी उपलब्ध कराता था।
जयपुर स्थित क्षेत्रीय वाहक सुप्रीम एयरलाइंस को दिसंबर 2018 में दो बार दैनिक रूप से विजयवाड़ा और पुट्टापर्थी के बीच राजस्व सेवा शुरू करने के लिए निर्धारित किया गया था, लेकिन इन योजनाओं को पायलट की कमी और भारतीय आम चुनाव से संबंधित कानूनी मुद्दों के कारण अस्थायी रूप से रोक दिया गया था। अप्रैल 2019 तक, एयरलाइन अभी भी मानती है कि सभी कानूनी मुद्दों को मंजूरी मिलने के बाद ये उड़ानें फिर से शुरू हो जाएंगी।
धुलिया
धुलिया (Dhuilya) भारत के पश्चिम बंगाल राज्य के हावड़ा ज़िले में स्थित एक शहर है। यह कोलकाता महानगर क्षेत्र का भाग है।
मुरी, राँची
मुरी (Muri) भारत के झारखण्ड राज्य के राँची ज़िले में स्थित एक नगर है। यह सुवर्णरेखा नदी के पश्चिमी तट पर बसा हुआ है जिसके पार पश्चिम बंगाल है।
बम्बलबी (फिल्म)
बम्बलबी (अंग्रेजी: Bumblebee) 2018 की अमेरिकन साइंस फिक्शन एक्शन फिल्म है जो इसी नाम के ट्रांसफॉर्मर चरित्र पर केंद्रित है। यह लाइव-एक्शन ट्रांसफॉर्मर्स फिल्म श्रृंखला की छठी किस्त है। स्पिन-ऑफ और प्रीक्वल के रूप में विकसित, इसे बाद में मताधिकार का रिबूट घोषित किया गया। ट्रैविस नाइट द्वारा निर्देशित और क्रिस्टीना होडसन द्वारा लिखित, फ़िल्म में हैली स्टीनफ़ेल्ड, जॉन सीना, जॉर्ज लेंडेबर्ग जूनियर, जॉन ओर्टिज़, जेसन ड्रकर, और पामेला एडलॉन और सितारे जियान ओ'ब्रायन (शीर्षक चरित्र के रूप में), एंजेला बैसेट, जस्टिन थेरॉक्स, और पीटर कुलेन को आवाज की भूमिकाओं में। यह नाइट की पहली लाइव-एक्शन फिल्म थी, और साथ ही साथ पहली लाइव-एक्शन ट्रांसफॉर्मर्स फिल्म भी माइकल बे द्वारा निर्देशित नहीं की जानी थी, जो इसके बजाय निर्माता के रूप में काम करता है। फिल्म की मुख्य फोटोग्राफी 31 जुलाई, 2017 को लॉस एंजिल्स और सैन फ्रांसिस्को, कैलिफोर्निया में शुरू हुई।
कहानी
साइबर्ट्रॉन ग्रह पर, ऑप्टिमस प्राइम के नेतृत्व में ऑटोबोट्स, डिसेप्टिकॉन के खिलाफ अपना युद्ध हारने के कगार पर हैं और ग्रह को खाली करने की तैयारी कर रहे हैं। Starscream, Soundwave, और Shockwave के नेतृत्व में Decepticon बलों ने Autobots को उनके निकासी के दौरान रोक दिया, और ऑप्टिमस ने Autobot स्काउट B-127[a] को ऑपरेशन का एक आधार स्थापित करने के लिए एक एस्केप पॉड में पृथ्वी पर भेज दिया, जबकि वह Decepticons को दूर करने के लिए पीछे रहता है।. B-127 पृथ्वी पर पहुंचता है और कैलिफोर्निया में क्रैश-लैंड करता है, सेक्टर 7 द्वारा एक प्रशिक्षण अभ्यास को बाधित करता है, एक गुप्त सरकारी एजेंसी जिसे पृथ्वी पर अलौकिक गतिविधि की निगरानी करने का काम सौंपा गया है। कर्नल जैक बर्न्स बी-127 को शत्रुतापूर्ण मानते हैं और अपने आदमियों को ऑटोबोट पर हमला करने का आदेश देते हैं। बी-127 एक विलीज़ एमबी जीप को स्कैन करता है और पास की एक खदान में भाग जाता है, जहां डेसेप्टिकॉन ब्लिट्जविंग द्वारा उस पर घात लगाकर हमला किया जाता है। जब B-127 ने ऑप्टिमस के ठिकाने का खुलासा करने से इंकार कर दिया, तो ब्लिट्जविंग ने उसकी आवाज बॉक्स को फाड़ दिया और उसकी मेमोरी कोर को नुकसान पहुंचाया, B-127 को अपनी खुद की मिसाइलों में से एक के साथ Decepticon को मारने के लिए प्रेरित किया। B-127 अपनी चोटों से गिरने से पहले पास के 1967 पीले वोक्सवैगन बीटल को स्कैन करता है।
1987 में, किशोरी चार्लीन "चार्ली" वॉटसन, जो अपने पिता की मृत्यु से निराश है और अपनी मां सैली के अपने नए प्रेमी रोनाल्ड के साथ संबंधों से नाराज है, बीटल को अपने दोस्त हैंक के स्वामित्व वाले एक स्थानीय कबाड़खाने में पाती है, जो इसे उसे देता है। 18वें जन्मदिन के उपहार के रूप में। इसे शुरू करने की कोशिश करते समय, चार्ली अनजाने में एक होमिंग सिग्नल को सक्रिय कर देता है, जिसे डेसेप्टिकॉन शैटर और ड्रॉपकिक द्वारा पता लगाया जाता है, जब वे शनि के चंद्रमाओं में से एक पर क्लिफजम्पर से पूछताछ करते हैं और उसे मार देते हैं। दो डिसेप्टिकॉन पृथ्वी पर जाते हैं, मानव निर्मित वाहन रूपों को प्राप्त करते हैं, और सेक्टर 7 का सामना करते हैं; बर्न्स की आपत्तियों के बावजूद, शांति सैनिकों का नाटक करते हुए, उन्होंने एजेंसी को B-127 पर कब्जा करने में मदद करने के लिए राजी किया।
जैसे ही चार्ली बीटल को ठीक करने का प्रयास करता है, वह बी-127 में बदल जाती है, जिससे वह दोस्ती करती है और "भौंरा" नाम देती है। फिर वह अनजाने में ऑप्टिमस के एक संदेश को खोलती है जिसमें बम्बलबी को पृथ्वी की रक्षा करने का आग्रह किया जाता है, जो उसकी कुछ यादों को पुनर्स्थापित करता है। वे चार्ली के पड़ोसी मेमो द्वारा खोजे गए हैं, जो उनके रहस्य की रक्षा करने के लिए सहमत हैं, जबकि भौंरा संवाद करने के लिए अपने रेडियो का उपयोग करना सीखता है। एक दिन अकेले रहने के दौरान, बम्बलबी अनायास ही चार्ली के घर को नष्ट कर देता है और एक ऊर्जा स्पाइक का कारण बनता है जो सेक्टर 7 का ध्यान आकर्षित करता है। जब सैली ने तबाही के लिए चार्ली को दोषी ठहराया, तो चार्ली भावुक हो गया और अंत में अपने पिता की मौत पर अपना दर्द व्यक्त करता है और बम्बलबी और मेमो के साथ निकल जाता है, केवल सेक्टर 7 और डिसेप्टिकॉन द्वारा इंटरसेप्ट किया जाता है। भौंरा पकड़ लिया जाता है जबकि चार्ली और मेमो घर लौट आते हैं।
चार्ली बिजली के झटके से भौंरा को वापस ज़िंदा कर देता है, उसकी यादें ताज़ा करता है, और बर्न्स की बाधा को दूर करता है। मेमो और उसके परिवार की मदद से सेना से बचने के बाद, चार्ली और बम्बलबी डिसेप्टिकॉन का पीछा करते हैं, जो साइबरट्रॉन पर अपने सहयोगियों से संपर्क करने के लिए पास के बंदरगाह पर एक रेडियो टावर का उपयोग कर रहे हैं। जब बर्न्स हस्तक्षेप करने की कोशिश करता है तो चकनाचूर उसके हेलीकॉप्टर को मार गिराता है, लेकिन भौंरा द्वारा उसे बचा लिया जाता है। बम्बलबी ड्रॉपकिक से लड़ता है और उसे एक जंजीर से बांध देता है, जिससे वह अलग हो जाता है। चार्ली डिसेप्टिकॉन बीकन को निष्क्रिय कर देता है, केवल शैटर द्वारा पीछा करने के लिए। बम्बलबी एक बांध की दीवार को नष्ट कर देता है, जिससे बाढ़ आ जाती है जिसके कारण एक मालवाहक जहाज टूट जाता है और चकनाचूर हो जाता है। बम्बलबी और चार्ली सेना से बच निकलते हैं और बाद में गोल्डन गेट ब्रिज के सामने एक चट्टान पर पहुँचते हैं, जहाँ चार्ली को यह एहसास होता है कि बम्बलबी का एक बड़ा उद्देश्य है, अलविदा कहता है। बम्बलबी एक नया 1977 शेवरले केमेरो फॉर्म लेता है और चला जाता है, और चार्ली अपने परिवार और मेमो के साथ फिर से मिल जाता है।
बम्बलबी ऑप्टिमस के साथ फिर से जुड़ जाता है, जो साइबरट्रॉन से सफलतापूर्वक बच निकला था। वह पृथ्वी को सुरक्षित रखने के लिए बम्बलबी की प्रशंसा करता है क्योंकि वे पृथ्वी के वायुमंडल में और अधिक पॉड के प्रवेश को देखते हैं। इस बीच, चार्ली उस कार्वेट की मरम्मत पूरी कर लेती है जिस पर वह और उसके पिता काम कर रहे थे और उस वाहन को ड्राइव के लिए ले जाते है।
विकिमीडिया कॉमन्स
विकिमीडिया कॉमन्स (कॉमन्स के नाम से भी जाना जाता है) मुक्त प्रयोग चित्रों, ध्वनि और अन्य मीडिया फ़ाइलों का एक ऑनलाइन भंडार है। यह विकिमिडिया फाउंडेशन की एक परियोजना है। विकिमीडिया कॉमन्स पे अपलोड की गई फ़ाइलें सभी विकिमीडिया परियोजनाओं जैसे विकिपीडिया, विकिसोर्स, विकिन्यूज़, विकिवर्सिटी, आदि के विभिन्न भाषा रुपों में इस्तेमाल की जा सकती हैं। यह फ़ाइलें ऑफ़लाइन प्रयोग के लिए भी डाउनलोड की जा सकती हैं। वर्तमान समय में कॉमन्स पर 1.2 करोड़ से भी अधिक मीडिया फ़ाइलें उपलब्ध हैं।
स्थापना
परियोजना एरिक मोलर द्वारा मार्च 2004 में प्रस्तावित की गई थी और सितंबर 7, 2004, को इसकी शुरूआत हुई। एक केंद्रीय भंडार की स्थापना के पीछे प्रमुख प्रेरणा विकिमीडिया परियोजनाओं और भाषाओं भर में प्रयासों के दोहराव को कम करने की इच्छा थी, चूँकि कॉमन्स के निर्माण से पहले एक ही फ़ाइल विभिन्न विकिज़ पर पृथक रूप से अपलोड की जाती थी।
एलिन अख्वेलेदानी,
एलिन अख्वेलेदानी अंग्रेजी:Elene Akhvlediani''' (जॉर्जियाई: ელენე ახვლედიანი) (1898 – 1975),  20 वीं सदी के जॉर्जियाई चित्रकार, ग्राफिक कलाकार, और थिएटर डेकोरेटर थे। अख़्वेलेदानी जॉर्जिया कस्बों के चित्रणों ,  और तिब्लिसी, जॉर्जिया के मार्जनीश्विली थिएटर में नाटकों को डिजाइन करने के लिए प्रसिद्ध है।.
दापोरिजो विमानक्षेत्र
दापोरिजो विमानक्षेत्र (Daporijo Airport) भारत के अरुणाचल प्रदेश राज्य के ऊपरी सुबनसिरी ज़िले के दापोरिजो में स्थित एक विमानक्षेत्र है। वर्तमान में भारतीय सेना इसका प्रयोग करती है लेकिन पहले यहाँ वायुदूत की सेवाएँ उपलब्ध थीं। भारतीय विमानपत्तन प्राधिकरण इसे नागरिक आवागमन के लिए फिर से चलित करने पर विचार कर रही है।
नलनी N.Z.A., नैनीताल तहसील
नलनी N.Z.A., नैनीताल तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
डिहवा
डिहवा में भारत के बिहार राज्य के अन्तर्गत मगध मण्डल के औरंगाबाद जिले का एक गाँव है।
एशिया में साम्राज्यवाद
एशिया में साम्राज्यवाद के बीज पन्द्रहवीं शताब्दी के उत्तरार्ध में पड़ गये थे जब भारत के लिये समुद्री मार्ग की खोज करने के लिये एक-के-बाद-एक कई समुद्री यात्राएँ की गयीं। ये यात्राएं यूरोप और एशिया के बीच मसालों के क्षेत्र में सीधा व्यापार-सम्पर्क स्थापित करने के उद्देश्य से की गयीं।
इन्हें भी देखें
एशिया का इतिहास
हरसावा
हरसावा भारत के राजस्थान के सीकर जिले का एक गांव है। यह हरसा नेहरा जाट ने सन् 1287 में बसाया था। यहां के हरदेवसिंह नेहरा ने भारत के स्वतंत्रता आंदोलन में भाग लिया था। उन्होने राजस्थान में जागिरदारी समाप्त करने में महत्वपूर्ण योगदान किया।
पीजियण् आईलैंड राष्ट्रीय उद्यान
पीजियण् आईलैंड राष्ट्रीय उद्यान श्रीलंका के दो समुद्री राष्ट्रीय उद्यानों में से एक है। निलवेली के तट से 1 किमी दूर स्थित इस उद्यान का क्षेत्रफल 471.429 हेक्टेयर है। उद्यान को 1963 में एक अभयारण्य के रूप में नामित किया गया था। 2003 में इसे राष्ट्रीय उद्यान के रूप में नया स्वरूप दिया गया। द्वीप का नाम रॉक कबूतर से निकला है जिसने इसे उपनिवेशित किया है। राष्ट्रीय उद्यान में श्रीलंका की सबसे अच्छी शेष मूंगा चट्टानें हैं। 2004 में हिंद महासागर सूनामी से प्रभावित कई संरक्षित क्षेत्रों में से एक है पीजियण् आईलैंड।
दुलादेव मन्दिर
दुलादेव मन्दिर (या दुल्हादेव मन्दिर) भारत के मध्य प्रदेश राज्य के खजुराहो स्थान में बना एक हिन्दू मन्दिर है। यह मूलतः शिव मंदिर है। इसको कुछ इतिहासकार कुंवरनाथ मंदिर भी कहते हैं। इसका निर्माणकाल लगभग सन् १००० ई. है। मंदिर का आकार ६९ न् ४०' है। यह मंदिर प्रतिमा वर्गीकरण की दृष्टि से महत्वपूर्ण मंदिर है। निरंधार प्रासाद प्रकृति का यह मंदिर अपनी नींव योजना में समन्वित प्रकृति का है। मंदिर सुंदर प्रतिमाओं से सुसज्जित है। इसमें गंगा की चतुर्भुज प्रतिमा अत्यंत ही सुंदर ढ़ंग से अंकित की गई है। यह प्रतिमा इतनी आकर्षक एवं प्रभावोत्पादक है कि लगता है कि यह अपने आधार से पृथक होकर आकाश में उड़ने का प्रयास कर रही है। मंदिर की भीतरी बाहरी भाग में अनेक प्रतिमाएँ अंकित की गई है, जिनकी भावभंगिमाएँ सौंदर्यमयी, दर्शनीय तथा उद्दीपक है। नारियों, अप्सराओं एवं मिथुन की प्रतिमाएँ, इस तरह अंकित की गई है कि सब अपने अस्तित्व के लिए सजग है। भ्रष्ट मिथुन मोह भंग भी करते हैं, फिर अपनी विशेषता से चौंका भी देते हैं।
अलंकरण
इस मंदिर के पत्थरों पर "वसल' नामक कलाकार का नाम अंकित किया हुआ मिला है। मंदिर के वितान गोलाकार तथा स्तंभ अलंकृत हैं और नृत्य करती प्रतिमा एवं सुंदर एवं आकर्षिक हैं। मंदिर के गर्भगृह में शिवलिंग योनि- वेदिका पर स्थापित किया गया है। मंदिर के बाहर मूर्तियाँ तीन पट्टियों पर अंकित की गई हैं। यहाँ हाथी, घोड़े, योद्धा और सामान्य जीवन के अनेकानेक दृश्य प्रस्तुत किये गए हैं। अप्सराओं को इस तरह व्यवस्थित किया गया है कि वे स्वतंत्र, स्वच्छंद एवं निर्बाध जीवन का प्रतीक मालूम पड़ती है।
इस मंदिर की विशेषता यह है कि अप्सरा टोड़ों में अप्साओं को दो- दो, तीन- तीन की टोली में दर्शाया गया है। मंदिर, मंण्डप, महामंडप तथा मुखमंडप युक्त है। मुखमंडप भाग में गणेश और वीरभद्र की प्रतिमाएँ अपनी रशिकाओं में इस प्रकार अंकित की गई है कि झांक रही दिखती है। यहाँ की विद्याधर और अप्सराएँ गतिशील हैं। परंतु सामान्यतः प्रतिमाओं पर अलंकरण का भार अधिक दिखाई देता है। प्रतिमाओं में से कुछ प्रतिमाओं की कलात्मकता दर्शनीय एवं सराहनीय है। अष्टवसु मगरमुखी है। यम तथा नॠत्ति की केश सज्जा परंपराओं से पृथक पंखाकार है।
स्थापत्य
मंदिर की जगती ५' उँची है। जगती को सुंदर एवं दर्शनीय बनाया गया है। जंघा पर प्रतिमाओं की पंक्तियाँ स्थापित की गई हैं। प्रस्तर पर पत्रक सज्जा भी है। देवी- देवता, दिग्पाल तथा अप्सराएँ छज्जा पर मध्य पंक्ति देव तथा मानव युग्लों एवं मिथुन से सजाया गया है। भद्रों के छज्जों पर रथिकाएँ हैं। वहाँ देव प्रतिमाएँ हैं। दक्षिणी भद्र के कक्ष- कूट पर गुरु- शिष्य की प्रतिमा अंकित की गई है।
शिखर सप्तरथ मूल मंजरी युक्त है। यह भूमि आम्लकों से सुसज्जित किया गया है। उरु: श्रृंगों में से दो सप्तरथ एक पंच रथ प्रकृति का है। शिखर के प्रतिरथों पर श्रृंग हैं, किनारे की नंदिकाओं पर दो- दो श्रृंग हैं तथा प्रत्येक करणरथ पर तीन- तीन श्रृंग हैं। श्रृंग सम आकार के हैं। अंतराल भाग का पूर्वी मुख का उग्रभाग सुरक्षित है। जिसपर नौं रथिकाएँ बनाई गई हैं, जिनपर नीचे से ऊपर की ओर उद्गमों की चार पंक्तियाँ हैं। आठ रथिकाओं पर शिव- पार्वती की प्रतिमाएँ अंकित की गई हैं। स्तंभ शाखा पर तीन रथिकाएँ हैं, जिनपर शिव प्रतिमाएँ अंकित की गई हैं, जो परंपरा के अनुसार ब्रह्मा और विष्णु से घिरी हैं। भूत- नायक प्रतिमा शिव प्रतिमाओं के नीचे हैं, जबकि विश्रांति भाग में नवग्रह प्रतिमाएँ खड़ी मुद्रा में हैं। इस स्तंभ शाखा पर जल देवियाँ त्रिभंगी मुद्राओं में है। मगर और कछुआ भी यहाँ सुंदर प्रकार से अंकित किया गया है। मुख प्रतिमाएँ गंगा- यमुना की प्रतीक मानी जाती है। शैव प्रतिहार प्रतिमाओं में एक प्रतिमा महाकाल भी है, जो खप्पर युक्त है।
मंदिर के बाहरी भाग की रथिकाओं में दक्षिणी मुख पर नृत्य मुद्रा में छः भुजा युक्त भैरव, बारह भुजायुक्त शिव तथा एक अन्य रथिका में त्रिमुखी दश भुजायुक्त शिव प्रतिमा है। इसकी दीवार पर बारह भुजा युक्त नटराज, चतुर्भुज, हरिहर, उत्तरी मुख पर बारह भुजा युक्त शिव, अष्ट भुजायुक्त विष्णु, दश भुजा युक्त चौमुंडा, चतुर्भुज विष्णु गजेंद्रमोक्ष रूप में तथा शिव पार्वती युग्म मुद्रा में है। पश्चिमी मुख पर चतुर्भुज नग्न नॠति, वरुण के अतिरिकत वृषभमुखी वसु की दो प्रतिमाएँ हैं। उत्तरी मुख पर वायु की भग्न प्रतिमा के अतिरिक्त वृषभमुखी वसु की तीन तथा चतुर्भुज कुबेर एवं ईशान की एक- एक प्रतिमा अंकित की गई है।
आइची प्रीफ़ेक्चर
इतिहास
मूल रूप से यह क्षेत्र तीन प्रान्तीय भागों में विभक्त था ओवारी, मिकावा और हो। नोउसामा काल के बाद, मिकावा और हो का एकीकरण कर दिया गया। १८७१ में, हान व्यवस्था के उन्मूलन के बाद, ओवारी को, चिटा प्रायद्वीप को छोड़कर, नगोया प्रीफ़ेक्चर में संस्थागत किया गया, जबकि मिकावा को चिटा प्रायद्वीप से मिलाकर, नूकाता प्रीफ़ेक्चर बनाया गया। अप्रैल १८७२ में, नगोया प्रीफ़ेक्चर को आइची प्रीफ़ेक्चर नामित किया गया और उसी वर्ष २७ नवम्बर को नुकाता प्रीफ़ेक्चर से संसक्त किया गया।
जनसांख्यिकी
२००१ की स्थिति तक, आइची प्रीफ़ेक्चर की जनसंख्या में ५०.०३% पुरुष और ४९.९७% महिलाएं थीं। १,३९,५४० निवासी विदेशी थे जो जनसंख्या का लगभग २% है।
पेन इंडिया लिमिटेड
पेन स्टूडियोज (पूर्व में पेन इंडिया लिमिटेड) 31 मार्च 1987 को डॉ. जयंतीलाल गडा द्वारा स्थापित एक भारतीय फिल्म निर्माण और वितरण कंपनी है। मुंबई में स्थित, यह मुख्य रूप से हिंदी, तेलुगु और तमिल फिल्मों का निर्माण और वितरण करती है।
1992 में, पॉपुलर एंटरटेनमेंट नेटवर्क नाम के तहत व्यवसाय का पुनर्गठन किया गया, और विभिन्न मीडिया जैसे वीडियो कैसेट, उपग्रह, स्थलीय प्लेटफॉर्म आदि पर वितरित की जाने वाली फिल्मों के वीडियो अधिकार हासिल करना शुरू किया। चलचित्र।
पिछले कुछ वर्षों में, पेन स्टूडियोज ने कई ए-लिस्टर्स के साथ कहानी और शिवाय जैसी फिल्मों का निर्माण किया है, जो बॉक्स ऑफिस पर बहुत सफल रही हैं। कंपनी अब अच्छी क्षेत्रीय सामग्री के उत्पादन पर ध्यान केंद्रित कर विस्तार भी कर रही है।
मीडिया और मनोरंजन उद्योग में अगले प्रमुख विकास की गति के लिए कमर कसते हुए, पेन अपना खुद का डिजिटल मीडिया प्लेटफॉर्म स्थापित कर रहा है, और भारतीय उपभोक्ताओं के लिए उचित मूल्य पर अनूठी सेवाओं की पेशकश करेगा। [उद्धरण वांछित]
पेन इंडिया लिमिटेड ने WOW नाम से एक नया टेलीविजन चैनल लॉन्च किया। WOW की सामग्री लाइब्रेरी विभिन्न बॉलीवुड संगीत और पुरानी क्लासिक बॉलीवुड फिल्मों से लेकर नई हिंदी, गुजराती, हिंदी डब (तेलुगु, तमिल, कन्नड़ और मलयालम) फिल्मों और महाभारत जैसी टीवी श्रृंखलाओं से भरी हुई है।
हेरेडिटरी (फिल्म)
हेरेडिटरी(en:Hereditary) 2018 में निर्मित एक अमेरिकी अलौकिक (अतिप्राकृतिक) मनोवैज्ञानिक डरावनी फिल्म है । जिसका निर्देशन अरी एस्टर ने अपनी पहली फिल्म के रूप में किया । टोनी कोलेट,एलेक्स वोल्फ,मिल्ली शापिरो,एन डॉव्ड और गेब्रियल बायरन ने इसमें अभिनय का काम किया। यह फिल्म एक शोकग्रस्त परिवार का अनुसरण करती है। इस फिल्म में एक एकांतप्रिय दादी की मृत्यु के बाद प्रेत के रूप में रहस्यमयी रूप से उस घर में उपस्थित रहती है । एस्टर की इस लघु फिल्म के काम ने ए24 का ध्यान आकर्षित किया, जिसने हेरेडिटरी को अपनी पहली फीचर फिल्म के रूप में हरी झंडी दिखाई।
21 जनवरी, 2018 को सनडांस फिल्म फेस्टिवल में हेरेडिटरी का प्रीमियर हुआ तथा 8 जून, 2018 को संयुक्त राज्य अमेरिका में नाटकीय रूप से रिलीज़ किया गया। कोलेट के प्रदर्शन, एस्टर के निर्देशन और स्टेटसन के स्कोर के लिए विशेष रूप से प्रशंसा के साथ फिल्म को व्यापक प्रशंसा मिली। इसने $10 मिलियन के बजट में $82 मिलियन से अधिक की कमाई की, जो उस समय A24 की सबसे अधिक कमाई करने वाली फिल्म बन गई। एक रिकॉर्ड जो 2022 में एवरीथिंग एवरीवेयर ऑल एट वंस के रिलीज होने तक बना रहा।
जारी करना
21 जनवरी, 2018 को सनडांस फिल्म फेस्टिवल में हेरेडिटरी का प्रीमियर हुआ। फिल्म का ट्रेलर 30 जनवरी, 2018 को जारी किया गया था। 2018 में एन्ज़ैक डे पर, पीजी-रेटेड पारिवारिक फिल्म पीटर रैबिट से पहले हेरेडिटरी का ट्रेलर इननालू, पश्चिमी ऑस्ट्रेलिया में किया गया था।
बलनपुर गाँव, तिरवा (कन्नौज)
बलनपुर तिरवा, कन्नौज, उत्तर प्रदेश स्थित एक गाँव है।
मिलन (1967 फ़िल्म)
संक्षेप
इस फिल्म की शुरुआत राधा देवी (नूतन) और गोपीनाथ (सुनील दत्त) के शादी से शुरू होती है। वे दोनों नाव में बैठ कर घूमने जाते हैं, और बीच में अचानक भंवर बनने के कारण उन्हें किसी किनारे रुकना पड़ता है। उसके बाद अचानक गोपीनाथ को कुछ चीजें याद आने लगती हैं और वो चलता जाता है। राधा भी उसी के पीछे चलते जाती है। वहाँ उन दोनों की मुलाक़ात एक बूढ़े व्यक्ति से होती है, जो उन्हें बताता है कि बीबीजी और गोपी कई सालों पहले मर चुके हैं। गोपीनाथ फिर गौरी के बारे में पूछता है। उनके बात करते समय ही गौरी आ जाती है और उन दोनों को पहचान जाती है और कहती है कि उनका फिर से जन्म हुआ है, ताकि वे लोग इस जिंदगी एक साथ रह सकें। इसके बाद वो कहानी सुनाना शुरू कर देती है।
गोपी एक बहुत ही गरीब लड़का है, जो अपनी दादी के साथ गाँव में रहता है, वहीं राधा एक जमीनदार की बेटी है, जो शहर में अपनी पढ़ाई पूरी करते रहती है। वे दोनों काफी अच्छे दोस्त बन जाते हैं। वहीं गौरी को गोपी पसंद आ जाता है और रामबाबू (देवेन वर्मा) को राधा पसंद आ जाती है। एक दिन राधा को वो चिट्ठी लिखकर अपने प्यार का इजहार करता है, पर वो उस पर गुस्सा होती है। राधा की सौतेली माँ को ये चिट्ठी मिल जाती है और वो सोचने लगती है कि राधा को भी रामबाबू पसंद है। वो अपने भाई (प्राण) को इस मामले को निपटने के लिए भेज देती है।
वो रामबाबू के घर जाता है और देखता है कि उसका परिवार बहुत ही अमीर है और वो राधा का रिश्ता तय कर देता है। वहीं राधा को एहसास होता है कि गोपी से प्यार करने लगी है, पर उसके बाद उसे पता चलता है कि उसकी शादी बिना बताए ही रामबाबू के साथ तय कर दिया गया है। वो अपने पिता से इस बारे में बात करती है, पर कोई हल नहीं निकलता है। वो गोपी के पास जाती है और वो उसे बताता है कि हमारे बीच अमीरी-गरीबी का बहुत बड़ा फर्क है, इस कारण उन दोनों के बीच कोई रिश्ता नहीं हो सकता है। इसके बाद राधा मजबूरी में रामबाबू से शादी कर लेती है और गाँव छोड़ कर चले जाती है।
राधा दो महीने बाद अपने पिता के घर विधवा के रूप में आती है। हर कोई उसे देख कर हैरान रह जाता है और इस हाल में देख कर दुःखी होता है। उसके पिता पहले से बीमार होते हैं और अपनी बेटी को इस हाल में देख कर उन्हें दिल का दौरा आ जाता है और उनकी आवाज चले जाती है। राधा को गोपी इस दुःख से निकालने की कोशिश करते रहता है। इसी बीच सारे गाँव में अफवाह फैलने लगती है कि राधा और गोपी का चक्कर चल रहा है। जब ये अफवाह उड़ते उड़ते राधा के कानों तक आती है तो वो गोपी से इस मामले में बात करने जाती है। वो देखती है कि गोपी ने उसके झोपड़े को उसके लिए एक मंदिर के रूप में बना दिया है। उसे एहसास हो जाता है कि गोपी उससे कितना प्यार करता है। वो गोपी को साथ में भाग जाने को कहती है। पहले वो मानने से इंकार कर देता है, पर बाद में मान जाता है। वे दोनों नाव से भागने लगते हैं और भंवर के चपेट में आ जाते हैं।
गौरी कहानी सुनाना बंद करती है और कहती है कि अब वो उन्हें एक जोड़े के रूप में देख कर बहुत खुश है। इतना कह कर वो गोपीनाथ के हाथों में दम तोड़ देती है और कहानी समाप्त हो जाती है।
संगीत
फिल्म के गीत आनंद बख्शी के लिए प्रमुख सफलता थे और इसने उन्हें चोटी के गीतकारों की श्रेणी में जाने में मदद की।
पंगा
पंगा एक आगामी भारतीय हिंदी भाषा की स्पोर्ट्स ड्रामा फिल्म है जिसका निर्देशन अश्विनी अय्यर तिवारी द्वारा किया गया है और फॉक्स स्टार स्टूडियो द्वारा निर्मित है। फिल्म में कंगना रनौत, जस्सी गिल, ऋचा चड्डा, नीना गुप्ता और योग्या भसीन हैं। कहानी में एक कबड्डी खिलाड़ी के जीवन का चित्रण किया गया है।
नवंबर 2018 से जुलाई 2019 तक पणजी, भोपाल, दिल्ली और कोलकाता जैसे स्थानों पर फिल्मांकन हुआ। यह फिल्म भारत में 24 जनवरी 2020 को रिलीज़ हुई थी।
सार
सामाजिक तथ्यों के उपसंस्कृति में निहित पंगा एक मध्यवर्गीय भारतीय महिला की एक भावनात्मक रोलर कोस्टर कहानी है; एक भूली हुई कबड्डी विश्व चैंपियन, जो एक पत्नी और माँ के रूप में अपनी मौजूदा भूमिका को एक नया अर्थ देने की आंतरिक इच्छा को उत्प्रेरित करती है और उम्र की रूढ़ियों और एक नई पीढ़ी की जटिलताओं के बावजूद खेल में वापस आने का एक सहज निर्णय लेती है जो एक उथल-पुथल पैदा करती है। उसके जीवन में वह पारिवारिक जिम्मेदारी और खेल के प्रति प्यार के बीच फटी हुई है।
उत्पादन
फिल्म पणजी में 23 मार्च 2017 को फ्लोर पर चली गई। फिल्म का पहला शेड्यूल 7 दिसंबर 2018 को लपेटा गया था। फिल्म का दूसरा शेड्यूल 22 जून 2019 को लपेटा गया था। निर्देशक ने अप्रैल में दिल्ली के एक स्टेडियम में अगले कार्यक्रम की योजना बनाई। शूटिंग का तीसरा शेड्यूल अप्रैल 2019 से दिल्ली में शुरू हुआ। फिल्म का दिल्ली शेड्यूल अप्रैल के मध्य में और कोलकाता में शूटिंग शुरू होने का अगला शेड्यूल पूरा हुआ। फिल्मांकन जुलाई 2019 के मध्य में पूरा हुआ, फिल्म के निर्देशक अश्विनी अय्यर तिवारी ने अपने इंस्टाग्राम अकाउंट पर लिखा, “मेरे प्यारे पंगा इंसान सूरज हैं। वह सूरज जो आशा की किरण फैलाता है जब चीजें वास्तव में असंभव लगती हैं।"
विपणन और रिलीज
फिल्म के पहले लुक को फिल्म के निर्देशक अश्विनी अय्यर तिवारी ने 7 मार्च 2019 को साझा किया था, फिर भी एक तस्वीर जिसमें प्रमुख जोड़ी सूर्यास्त को देखते हुए हंस रही है।
रानौत का पहला लुक पोस्टर 19 दिसंबर 2019 को जारी किया गया था।
डोंडी बीघा
डोंडी बीघा में भारत के बिहार राज्य के अन्तर्गत मगध मण्डल के औरंगाबाद जिले का एक गाँव है।
शाखा
शाखा पेड़ का लकड़ी वाला वह भाग होता है जो कि तने से जुड़ा होता है लेकिन तने का भाग नहीं होता है। पेड़ के तने से कई शाखाएँ जुड़ी होती हैं। प्रत्येक शाखा की कई उप-शाखाएँ भी होती हैं और कई शाखाएँ तथा उप-शाखाएँ मिलकर एक जालनुमा छत बुनती हैं जिसकी वजह से पेड़ को उसकी छतरी मिलती है। इस अर्थ में शाखा को टहनी भी कहते हैं।
शाखा किसी विषय विशेष के उप-भाग को भी कहते हैं। उदाहरण के लिए-भौतिकी विज्ञान की एक शाखा है।
किसी मृग के दो प्रमुख सींगों से निकले छोटे-छोटे सींगों को भी शाखा कहते हैं।
नैनीनयावाद, पिथौरागढ (सदर) तहसील
नैनीनयावाद, पिथौरागढ (सदर) तहसील में भारत के उत्तराखण्ड राज्य के अन्तर्गत कुमाऊँ मण्डल के पिथोरागढ जिले का एक गाँव है।
तनवीर इस्लाम
तनवीर इस्लाम (जन्म 25 अक्टूबर 1996) एक बांग्लादेशी क्रिकेटर हैं। उन्होंने 21 अप्रैल 2017 को 2016-17 ढाका प्रीमियर डिवीजन क्रिकेट लीग में खेलघर समाज कल्याण समिति के लिए लिस्ट के क्रिकेट में पदार्पण किया। उन्होंने 15 सितंबर 2017 को नेशनल क्रिकेट लीग 2017-18 में बारिसल डिवीजन के लिए प्रथम श्रेणी में पदार्पण किया। उन्होंने 24 नवंबर 2017 को बांग्लादेश प्रीमियर लीग में खुलना टाइटंस के लिए अपना ट्वेंटी 20 डेब्यू किया।
हरदेवसिंह नेहरा
हरदेवसिंह नेहरा (1925 – 1998) राजस्थान के सीकर जिले में एक गांव हरसावा के निवासी थे। यह गांव हरसा नेहरा जाट ने सन् 1287 में बसाया था। यहां के हरदेवसिंह नेहरा ने भारत के स्वतंत्रता आंदोलन में भाग लिया था। उन्होने राजस्थान में जागिरदारी समाप्त करने में महत्वपूर्ण योगदान किया।
गैसलाइट (२०२३ फिल्म)
गैसलाइट एक 2023 भारतीय हिंदी भाषा की मिस्ट्री-थ्रिलर फिल्म है, जो पवन कृपलानी द्वारा निर्देशित और रमेश तौरानी और अक्षय पुरी द्वारा निर्मित है। फिल्म में सारा अली खान, विक्रांत मैसी और चित्रांगदा सिंह हैं। इसे 31 मार्च 2023 को डिज़्नी+ हॉटस्टार पर रिलीज़ किया गया था।
रानाबाई
रानाबाई अथवा वीराँगना रानाबाई (ईस्वी सन 1504-1570) प्रसिद्ध जाट वीर बाला एवं कवयित्री थीं। उनकी रचनाएं राजस्थान के मारवाड़ क्षेत्र में लोकप्रिय हैं। वह राजस्थान की दूसरी मीरा बाई के रूप में जानी जाती है। वह संत चतुर दास जी (जो कि 'खोजीजी' के नाम से भी जाने जाते हैं) की शिष्या थीं।
रानाबाई जी का जन्म राजस्थान के नागौर जिले के परबतसर तहसील के हरनावा गांव में ईस्वी सन् 1504 यानि हिन्दू पंचांग के अनुसार विक्रमी संवत 1561 को वैशाख सुदी तृतीया (अक्षय तृतीया यानि आखा तीज) के दिन चौधरी जालम सिंह जी धूँण के घर में हुआ।
क्यों प्रसिद्ध हुई रानाबाई ?
हरनावा की रानाबाई जी ने गुरु खोजी जी के सान्निध्य में रहकर श्री राम की भक्ति की। भक्ति के कारण रानाबाई जी में ईश्वरीय शक्ति आ गई थी। एक बार बोरावड़ के मेड़तिया ठाकुर श्री राज सिंह जोधपुर दरबार का साथ देने के लिए बादशाह से युद्ध करने के लिए अहमदाबाद जा रहे थे, रास्ते में हरनावा गाँव में रुके। रानाबाई जी प्रसिद्धि सुनकर वे रानाबाई के दर्शन करने गए। रानाबाई जी गोबर से थेपड़ियाँ (कंडे) बना रही थीं। ठाकुर राज सिंह ने रानाबाई जी को प्रणाम करके पूछा कि क्या मैं बादशाह से युद्ध में विजय हो सकता हूँ तब रानाबाई जी ने गोबर के हाथ का छापा ठाकुर की पीठ पर लगा दिया जो केशरिया रंग में परिवर्तित हो गया। रानाबाई जी ने कहा कि जब तक आपको मेरा यह चूड़ा सहित हाथ दिखाई दे तो निश्चिंत होकर लड़ना, अवश्य जीत होगी।  बोरावड़ दरबार बादशाह से युद्ध में विजय हो गये। खुशी के कारण रानाबाई जी को भूल गए। उन्होंने रानाबाई जी को वचन दिया था कि जब जीत जाऊँगा तो आपके पास आकर प्रणाम करके घर जाऊँगा। जब बोरावड़ दरबार सेना सहित गढ़ के प्रवेश द्वार पर पहुँचे तो हाथी गढ़ में प्रवेश नहीं कर पाया। फिर ठाकुर राज सिंह रानाबाई के दर्शन करने हरनावा गए तथा बाई राना से क्षमा याचना की तो रानाबाई जी ने क्षमा किया। गढ़ के प्रवेश द्वार में अब आसानी से हाथी प्रवेश कर गया। यह कहा जाता है कि गोबर के हाथ का छापा  (केशरिया रंग) वाला कुर्ता आज भी बोरावड़ के गढ़ में  विद्यमान है।
आज भी रानाबाई जी की ईश्वरीय शक्ति भक्तों को देखने के लिए उस समय मिलती है जब प्रसाद के रूप में चढाए गए नारियल की ऊपरी परत (दाढ़ी) एकत्र होने पर स्वतः प्रज्वलित हो जाती है।
मुगल सेनापति का सिर काट दिया रानाबाई जी ने
Yuhi kr diya post
डोवाल
डोवाल में भारत के बिहार राज्य के अन्तर्गत मगध मण्डल के औरंगाबाद जिले का एक गाँव है।
तल्ख
तल्ख का अर्थ है तीखा।
उदाहरण
जब लड़ाई होती है तो लोग तल्ख बातें करने लगते हैं।
भटिंडा लोक सभा निर्वाचन क्षेत्र
भटिंडा लोक सभा निर्वाचन क्षेत्र भारत के पंजाब राज्य का एक लोक सभा निर्वाचन क्षेत्र है।
गयासुद्दीन ख़िलजी
ग़यासुद्दीन ख़िलजी मालवा के ख़िलजी वंश का द्वितीय सुल्तान था, जिसका शासन काल (1439-1539 ई.) शान्तिपूर्ण रहा। उसने मरने के एक वर्ष पहले ही अपने बड़े पुत्र को गद्दी पर बैठा दिया था। ग़यासुद्दीन ख़िलजी राजस्थान के अजमेर मे दफ़्न हे।
Inhone darah Ajmer sharif ka Nirman Katya shuru karwaya tha.jise baad mein Mughal shaskon me pura karwaya.
दून विधानसभा निर्वाचन क्षेत्र, हिमाचल प्रदेश
दून विधानसभा निर्वाचन क्षेत्र हिमाचल प्रदेश विधानसभा के 68 निर्वाचन क्षेत्रों में से एक है। सोलन जिले में स्थित यह निर्वाचन क्षेत्र अनारक्षित है। 2012 में इस क्षेत्र में कुल 52,996 मतदाता थे।
चुनावी आंकड़े
कालक्रम
रामपुर, राँची
रामपुर (Rampur) भारत के झारखण्ड राज्य के राँची ज़िले में स्थित एक गाँव है। यह राँची नगर से दक्षिणपूर्व में स्थित है।
घात-प्रतिघात(नेपाली टीवी धारावाहिक)
घात-प्रतिघात नेपाली टीवी धारावाहिक जिसका प्रसारण नेपाल टेलिभिजन पर हुआ |इसमें सेबिना आर्यल, सरू पराजुली, शैलेंद्र सिमकड़ा, सम्राट सपकोटा ने मुख्य भूमिकाएँ निभाई।।यह शो प्रभाकर देव शर्मा द्वारा निर्देशित, मुकेश भट्टराई सोपान द्वारा लिखित और कीय एंटरटेनमेंट प्राइवेट लिमिटेड द्वारा निर्मित था। यह शो 2009 -2010 से प्रसारित हुआ|
सिरसा
सिरसा (Sirsa) हरियाणा राज्य में दक्षिण में बसा हुआ जिला है, यह राजस्थान के हनुमानगढ़ जिले से गिरा हुआ और एक तरफ पंजाब से लगा हुआ है। सिरसा जिले में घग्गर नदी यहां की प्राचीन नदियों में से है जो अब एक बरसाती नदी रह चुकी है। तीय वायुस
इतिहास
सिरसा नगर का इतिहास प्राचीन एवं गौरवपूर्ण है। सिरसा का प्राचीन नाम सिरशुति व कुछ स्थानों पर शिरीषका लिखा पाया जाता है। पाणिनी की अष्टाध्यायी में भी शीरीषका का वर्णन है। सन 1330 में मुलतान से चल कर दिल्ली आए प्रसिद्ध अरबी यात्री इब्नबतूतता ने भी सिरसुति नगर में पड़ाव करने का वर्णन किया है। उसने सिरसा में एक सूबेदार के होने का जिक्र किया है। धीरे-धीरे इसका नाम सिरसा प्रचलित हो गया। सिरसा का प्राचीन नाम/उपनाम वन नगरी, सारस नगरी और संतो की नगरी के नाम भी जाना जाता था। वर्तमान में छेत्रफल के मामले में सिरसा हरियाणा का सबसे बड़ा जिला भी बन गया है।
धन वैभव की बहुलता के कारण यह बाहरी आक्रमणकारियों राजाओं के लिए आर्कषण का केंद्र भी रहा है। सन 1398 में भुट्टानगर उर्फ भटनेर (हनुमानगढ़) को विजय करने के पश्चात तैमूरलंग सिरसा से फतेहाबाद व टोहाना की ओर अग्रसर हुआ था। मोहम्मद गजनवी के आक्रमणों का भी यह नगर शिकार रहा है। महाराजा पृथ्वीराज चौहान ने मोहम्मद गोरी को इसी धरा पर दो बार परास्त किया था और उसे जान बचाकर भागना पड़ा था। दरअसल सल्तनत काल में दिल्ली के सुल्तान अल्तमश ने सन् 1212 में सर्वप्रथम जैसलमेर से आए हेमल भट्टी को सिरसा का गर्वनर नियुक्त किया था। उसी के वंशजो ने भटनेर बसाया था। मध्य काल में यह नगर रानियां रियासत के अधीन था। इसके शासकों में हयात खां भट्टी (सन् 1680 से 1700), हसन खां भट्टी (सन् 1700 से 1714), अमीर खां भट्टी (सन् 1714 से 1752), मोहम्मद अमीन खां भट्टी (सन् 1752 से 1784), कमरूद्दीन खां भट्टी (सन् 1784 से 1801), जाबिता खां भट्टी (सन् 1801 से 1818) और नूर मुहम्मद खां भट्टी (सन् 1857) शामिल हैं।
सन् 1837 में अंग्रेजों ने भटियाणा जिला बनाकर सिरसा को मुख्यालय बना दिया। कैप्टन थोरासबी (सन् 1837 से 1839), ई. रोबिनसन (सन् 1839 से 1852) ई. रोबर्टसन (सन् 1852 से 1858) आदि सन 1884 तक इसके कलेक्टर रहे हैं। सन् 1857 में यहां से अंग्रेजों का सफाया कर दिया गया था। सन् 1884 में भटियाना तोड़कर सिरसा को तहसील बना दिया और हिसार जिले में मिला दिया। अकबर के शासन काल में यह हिसार सरकार (जिला) एक बड़ा परगना था। यहां ईंटों से निर्मित एक किला था तथा सैन्य दृष्टि से महत्वपूर्ण था। इसके लिए 500 घुड़सवार और 5000 पैदल सैनिकों की फौज मुकर्रर थी। कुल 1 लाख 61 हजार 472 एकड़ रकबे से सलाना 1 लाख 9 हजार 34 रूपये राजस्व और 4078 रूपये (धर्मार्थ) की आय थी। सन् 1789 में प्राकृतिक प्रकोपवश मूल सिरसा नगर जो कि वर्तमान नगर के दक्षिण-पश्चिम में स्थित था, खण्डहरात में परिवर्तित हो गया। लगभग पांच दशक पूर्व तक सिरसा शुष्क धूलभरी काली-पीली आंधियों का अद्र्धमरूभूमि क्षेत्र था। अत: सिरसा के विकास की कहानी इस रेगिस्तानी शुष्कता से हरियाली की कहानी कही जा सकती है। भाखड़ा डैम परियोजना के बाद इस रेगिस्तानी क्षेत्र के लहलहाते खेतों, बाग-बगीचों तथा बिजली में नहाते गांव जिले के विकास का कहानी दोहराते हैं। सिरसा का आध्यात्मिकता से अटूट संबंध है। अनेक संत-फकीरों की यह धरती चहुंओर से आध्यात्मिकता का शीतल प्रवाह समेटे हैं। हजारों साल पहले अपने वनवास काल के समय पांचों पांडवों में से नकुल व सहदेव ने यहां वनवास काटा था।
बलनापुर गाँव, तिरवा (कन्नौज)
बलनापुर तिरवा, कन्नौज, उत्तर प्रदेश स्थित एक गाँव है।
सिरसा
इतिहास
सिरसा और उसके आसपास का क्षेत्र, समृद्ध ऐतिहासिक और सांस्‍कृतिक विरासत का स्‍वर्ग है। इसकी खोज, भारत के पुरातत्‍व सर्वे द्वारा घग्घर नदी के करीब 54 स्‍थलों पर खुदाई के बाद की गई। यह खोज, 1967 और 1968 में की गई थी। इस खोज में रंग महल संस्‍कृति की कई रंगों और कई डिजायन के ढ़ेर सारे बर्तन, कटोरे आदि प्राप्‍त हुए है। सिरसा में भारतीय पुरातत्‍व सर्वेक्षण द्वारा की गई खोज में तीन प्रमुख ऐतिहासिक स्‍थल निम्न है : अरनियान वाली : यह स्‍थल, सिरसा के सिरसा भादरा रोड़ पर 8 किलोमीटर दक्षिण में स्थित है जहां चार एकड़ जमीन और दस फुट ऊंचा टीला स्थित है, यहां मध्‍ययुगीन अवधि से संबंधित टूटी हुई मिट्टी के बर्तन के टुकड़े प्राप्‍त किए गए है। सिंकदरपुर : सिरसा के पूर्व में लगभग 12 किलोमीटर की दूरी पर दो टीले एक दूसरे से एक मील की दूरी पर स्थित है। इन खोजों में एक भारी पत्‍थर की स्‍लैब, इंद्र देवता की मूर्ति और भगवान‍ शिव की एकमुख लिंग के अलावा, मध्‍ययुगीन काल के मंदिर के नमूने और रंग महल के दौर के मिट्टी के बर्तन भी पाएं गए थे। सुचान : यह सिरसा से पूर्व में 16 किलोमीटर की दूरी पर स्थित है, यहां के टीले में मध्‍यकालीन युग के बर्तनों के टुकड़े मिले। अबूबशहर : अबूबशहर वन्य जीव अभयारण्य सिरसा जिले में स्थित हैं जो हरियाणा का सबसे बड़ा वन्य जीव अभयारण्य है । काला तीतर की जन्मस्थली भी अबूबशहर वन्य जीव अभयारण्य है।
जलवायु
सिरसा में उप उष्‍ण कटिबंधीय जलवायु रहती है, जहां गर्मी, बरसात और सर्दी तीनों मौसम का आनंद उठाया जा सकता है।
आवागमन
सिरसा के उपमंडल ऐलनाबाद के एक गाँव कुम्हारिया मे हर की चानन चौथ को माता सती का बड़ा मेला भरता है। यहाँ पर कुछ राज्यों से भी लोग ( जैसे हरियाणा, दिल्ली, राजस्थान, पंजाब आदि ) से आकर माता रानी का आशीर्वाद लेते है।
आर्थिक
एक सितंबर 1975 को बना जिला, हरियाणा के अंतिम छोर पर पश्चिम में बसा हुआ सिरसा धर्म, राजनीति और साहित्य के क्षेत्र में अपनी पूरी पहचान बना चुका है। आज आर्थिक रूप से संपन्न सिरसा का जन्म महाभारत काल और आजादी से भी पहले हुआ था। सरस्वती नदी के तट पर बसा होने के कारण पहले सिरसा का नाम सरस्वती नगर ही हुआ करता था। डेरा सरसाई नाथ के नाम पर इसका गहरा संबंध बताया जाता है।
वर्ष 2007 में कोलकाता में आयोजित हुई एशियन महिला रोलर स्केटिंग हॉकी चैंपियनशिप में विजेता भारतीय टीम में 12 में 10 खिलाड़ी सिरसा से ही संबंध रखते हैं। शाह सतनाम जी शिक्षण संस्थान के विद्यार्थियों ने देश और विदेशों में आयोजित क्रिकेट, जूडो, योगा तथा एथेलेटिक इत्यादि में अनेकों स्वर्ण पदक, कांस्य पदक आदि जीतकर जिले का नाम विश्वभर में दर्ज किया है। खेलों के साथ-साथ फिल्म नगरी में सिरसा के फोटोग्राफर मनमोहन सिंह और टीवी सीरियल कलाकार गौतम सौगात व प्रवीण अरोड़ा के नाम जाने-जाते हैं। साहित्यक नगरी के नाम से पुकारे जाने वाले इस पवित्र नगरी में भिन्न-भिन्न साहित्यक संस्थान समय-समय पर सांस्कृतिक कार्यक्रमों के माध्यम से जनता में हास्यरस, वीर रस तथा देश प्रेम की भावना जागृत करते हुए क्षेत्रवासियों का मनोरंजन भी करती रहती हैं। शहर की सामाजिक संस्थाए नेत्रदान, देहदान, रक्तदान तथा अन्य मैडीकल कैंप के आयोजन करने के साथ-साथ जरूरतमंदों को आर्थिंक सहायता पहुंचाने के मुख्य काम में जुटी हुई हैं। सिरसा जिले के नाम सबसे ज्यादा रक्तदान करने का गिनीज वर्ल्ड रिकॉर्ड है। इस के साथ सिरसा के डेरा सच्चा सौदा के नाम 18 अन्य गिनीज वर्ल्ड कीर्तिमान है। तकनीकी क्षेत्र में सिरसा का लोहा माना जाता रहा है। देश में सबसे अधिक गौशालाएं जिला सिरसा में ही हैं। कृषि के क्षेत्र में भी सिरसा ने नए आयाम स्थापित किए हैं। इस वर्ष सिरसा कोटन उत्पादन में जहां हरियाणा प्रदेश में नंबर वन है, वहीं गेहूं उत्पादन में देश भर में सिरमौर है। बागवानी के क्षेत्र में भी जिले के किन्नू के बागों की रौनक देखने के काबिल होती है। इसके साथ ही पूरे देश में मशहूर मंडी डबवाली की लंडी जीप यानी हंटर जीप देश के कोने-कोने में घूमती हुई सिरसा का नाम चमकाती फिरती है। राजस्थान की सीमा से सटे हरियाणा के पश्चिम छोर पर बसा जिला सिरसा राजनीति के क्षेत्र में नेताओं की नर्सरी है जहां सियासत खूब ठांठे मारती है। हरियाणा के तीन लालों में एक लाल चौधरी देवीलाल सिरसा की वो राजनीतिक हस्ती रही है जिनकी बदौलत जिले को राष्ट्रीय स्तर पर पहचान मिली। प्रधानमंत्री के पद को ठुकराकर किसान, मजलुमों व गरीब मजदूरों के लोगों के हित के लिए उन्होंने आजीवन लड़ाई लड़ी। देश के उपप्रधानमंत्री तथा हरियाणा के मुख्यमंत्री पद पर रहे चौधरी देवीलाल के पश्चात उनके उत्तराधिकारी चौधरी ओम प्रकाश चौटाला भी अनेक वर्षों तक मुख्यमंत्री के पद पर सुशोभित रहे हैं। आजकल वे स्वयं तथा उनके दोनों बेटे चौधरी अजय सिंह चौटाला व चौधरी अभय सिंह चौटाला ने एक ही समय (तीनों) उसी विधानसभा के सदस्य (एमएलए) बनकर एक नई मिसाल व रिकॉर्ड पेश किया है। प्रदेश के मुख्य विपक्षी दल इनैलो का गृह क्षेत्र सिरसा में ही है, जिसके कारण जिले का राजनैतिक माहौल हमेशा गरमाया रहता है।